APROBACIÓN DEFINITIVA DO ESTUDO DE DETALLE PARA A ORDENACIÓN DE VOLUMES E A DETERMINACIÓN DAS CONDICIÓNS ESTÉTICAS E COMPOSITIVAS DOS EDIFICIOS A CONSTRUÍR NO RUEIRO 46 A DO POLÍGONO 1 NA ANTIGA UNIDADE DE ACTUACION 7 DO PXOU (TAFISA)
ADMINISTRACIÓN LOCAL — Municipal — Pontevedra (Urbanismo e Patrimonio, 13/06/2023)

O Pleno do Concello de Pontevedra, na sesión ordinaria que tivo lugar o día 26/05/2022, adoptou, entre outros, o seguinte acordo: “(.) Primeiro.- Desestimar as alegacións formuladas ao abeiro da acción pública urbanística, por don Mohammed Yassin Bernases Feltrero, no correspondente proceso de información pública do expediente 2017/ESTDETALLE/000003, con base no sinalado no informe-proposta xurídico que serve de fundamento ao presente acordo e prestar aprobación, con carácter definitivo, ao Estudo de Detalle formulado, mediante iniciativa particular, inicialmente polas entidades mercantís “Sabadell Real Estate Development SL” e “Buildingcenter SAU”, e nas que se subrogaron as entidades “Greip Activos Inmobiliarios SLU” e “Coral Homes SL”, para o rueiro 46 A da Unidade de Actuación número 7 do PXOU de Pontevedra; instrumento redactado polos arquitectos don Angel Porfirio Carcia Chacobo e don Friedhelm Deras Arguiñano, datado en outubro do 2021, con entrada no Rexistro Xeral do Concello o 28/03/2022, baixo o número 2022013622, adaptado ás Normas Técnicas de Planeamento de Galicia, -que substitúe ao documento anterior, datado en xaneiro de 2018-, destinado á ordenación de volumes e á determinación das condicións estéticas e compositivas dos edificios a construír no rueiro 46 A do polígono 1 do eido da Modificación puntual do PXOU na antiga unidade de actuación número 7 (rúa de José Malvar Figueroa e viais de nova apertura), coa finalidade de dar cumprimento ás condicións impostas na licenza de parcelamento do 11/10/2010 -modificada por acordo posterior de 9/03/2020-; instrumento urbanístico ao que se incorpora, ao situarse o seu ámbito nas zonas de servidumes aeronáuticas correspondentes ao aeroporto de Vigo e como parte integrante deste, o informe emitido pola Subdirección Xeral de Aeroportos e Navegación Aérea (csv IWMPQDSDDI9EVG5X), que inclúe, no seu anexo 1, un plano -que se anexa aos planos normativos do estudo de detalle e que será dilixenciado xunto coa restante documentación obxecto de aprobación definitiva- no que se representan as liñas de nivel das superficies limitadoras das referidas servidumes e que determinan as alturas (respecto do nivel do mar) que non deberá sobrepasar construción ningunha, incluídos todos os seus elementos (postes, antenas, carteis, etc.), así como o gálibo de viario ou vía férrea. (.)” O anuncio do acordo de aprobación definitiva do amentado estudo de detalle foi publicado no Diario Oficial de Galicia número 206, de data 28/10/2022, con notificación individual ás entidades promotoras, as mercantís non promotoras “Pontelérez Promociones Inmobiliarias SLU” e “BBVA”, como propietarias das parcelas 46 A1 e 46 A4, a todas aquelas persoas que figuraban como interesadas ou constituídas en parte no expediente, con notificación individual Mohammed Yassin Bernases Feltrero, con ofrecemento dos recursos procedentes e con comunicación expresa á Subdirección General de Aeropuertos y Navegación Aérea da Dirección General de Aviación Civil do Ministerio de Fomento e foi publicado na sede electrónica do Concello de Pontevedra (http://www.pontevedra. gal/areas/urbanismoeterritorio/planeamento-urbanistico/planeamento-de-desenvolvemento/). Posteriormente, na sesión ordinaria que tivo lugar o día 28/02/2023, o Pleno do Concello de Pontevedra adoptou, entre outros, o seguinte acordo: "(…) Primeiro.- Ratificar integramente o acordo adoptado polo Pleno do Concello de Pontevedra na sesión que tivo lugar o 26/05/2022, de aprobación, con carácter definitivo, do Estudo de Detalle formulado inicialmente, mediante iniciativa particular, polas entidades mercantís “Sabadell Real Estate Development SL” e “Buildingcenter SAU” e no que se subrogaron as entidades “Greip Activos Inmobiliarios SLU” e “Coral Homes SL”, para ordenación de volumes e determinación das condicións estéticas e compositivas dos edificios a construír no rueiro 46 A do polígono 1 do eido da Modificación puntual do PXOU na antiga unidade de actuación número 7 (rúa de José Malvar Figueroa e viais de nova apertura), coa finalidade de dar cumprimento ás condicións impostas na licenza de parcelamento do 11/10/2010, modificada por acordo posterior de 9/03/2020. Segundo.- Prestar aprobación á documentación gráfica e escrita en formato dixital (editable e non editable), achegada pola entidade “GREIP Activos Inmobiliarios S. L. U.” en data 24/01/2023, da mesma autoría técnica, datada en decembro do 2022 e dixitalmente asinada en datas 25/03/2022, 29/12/2022 e 23/01/2023, que inclúe declaración responsable da coincidencia entre soportes subscrita pola sociedade de arquitectos “Rodríguez y Rivoira Arquitectos SLP”, autores do estudo de detalle, e que ten por obxecto emendar as deficiencias advertidas no requirimento efectuado polo Servizo de Urbanismo da Xefatura Territorial de Pontevedra da Consellería de Medio Ambiente, Territorio e Vivenda da Xunta de Galicia de data 02/12/2022 por mor do trámite de inscrición do instrumento no Rexistro de Ordenación do Territorio e Planeamento Urbanístico de Galicia; documentación que implementa sen alterar ou afectar ao seu contido substancial e que se corresponde coa do documento técnico do Estudo de Detalle de data outubro 2021, subscrito polos arquitectos don Angel Porfirio Carcia Chacobo e don Friedhelm Deras Arguiñano, que foi obxecto de aprobación definitiva o 26/05/2022 e que incorpora aos Planos Inf-02 e Ord-00 os puntos dos terreos e parcelas en coordenadas UTM ETRS89 fuso 29N, que serven para a súa referenciación xeográfica e que, no que atinxe á documentación gráfica de ordenación de alzados e sección, varía a escala gráfica do planos, que pasa de 1:300 no documento de data outubro 2021 a 1:330 no documento de data decembro 2022, co obxecto de que se poda incorporar no formato das follas o espazo axeitado, libre de textos e imaxes, para estampar os datos asociados á sinatura electrónica, código de verificación e/ou texto da dilixencia.(.)” En cumprimento do disposto no punto segundo do acordo plenario de data 26/05/2022, procédese a publicar no Boletín Oficial da Provincia o amentado acordo, xunto co índice dos documentos e planos, incluído o plano das servidumes aeronáuticas: “(.) ÍNDICE MEMORIA 1_ DATOS IDENTIFICATIVOS DEL ÁMBITO DE LA ACTUACIÓN 2_ OBJETO DEL DOCUMENTO 3_ AGENTES 4_ INFORMACIÓN PREVIA 5_ MARCO URBANÍSTICO DE REFERENCIA 6_ DESCRIPCIÓN Y JUSTIFICACIÓN DE LA SOLUCIÓN ADOPTADA 7_ CONDICIONES DE ORDENACIÓN. CUADRO RESUMEN 8_ ANEXO DOCUMENTAL DOCUMENTOS ANEXOS Anexo l: Documentación catastral. Anexo ll: Documentación registral PLANOS 01.-Situación y emplazamiento con el Planeamiento 02.-Topográfico. Estado actual. Alineaciones PGOU 03.-Alineaciones propuestas O que se fai público para a súa executividade, facendo constar que contra o acordo de aprobación definitiva do estudo de detalle, que pon fin á vía administrativa, poderá interpoñerse recurso contencioso administrativo ante a Sala do Contencioso Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio no BOP, de conformidade co disposto nos artigos 8, 10 e 46 da Lei 29/98, de 13 de xullo, da xurisdición contencioso-administrativa. Pontevedra, 18 de maio de 2023 O secretario xeral do Pleno PD A xefa do Servizo de Urbanismo e Patrimonio Histórico